**“ЎЗНЕФТГАЗИНФОРМАТИКА” АЖ ВА ИНВЕСТОР УЧУН МАНФААТЛАР ҲАҚИДА ҚИСҚА МАЪЛУМОТ**

**1. Ишлаб чиқариш фаолияти тўғрисида маълумотлар**

«Ўзнефтгазинформатика» АЖ “Ўзбекнефтгаз” Миллий холдинг компаниясининг таркибига кирувчи ва ишлаб чиқаришни автоматлаштириш, ҳамда ахборот-коммуникация соҳасидаги инжиниринг ва хизмат кўрсатиш-созлаш ташкилотидир.

2000 йилдан бошлаб «Ўзнефтгазинформатика» АЖ “Ўзбекнефтгаз” МХК сининг асосий саноат корхоналари учун саноат автоматлаштириш соҳасидаги хизматларнинг тўлиқ спектрини кўрсатмоқда.

«Ўзнефтгазинформатика» АЖ қуйидаги фаолият турларини амалга оширади:

• Корхоналарни саноат автоматлаштириш тизимини лойиҳалаш, йиғиш, созлаш, сервис хизмат кўрсатиш ва таъмирлаш, шу жумладан назорат қилиш ва ўлчаш асбоб-ускунаси, контроллер ва SCADA даражалари, шунингдек четдаги ташкилотлар томонидан амалиётга тадбиқ этилаётган технологик жараён бошқарувининг автоматлаштирилган тизимларини қабул қилишда буюртмачига техник ёрдам кўрсатиш.

• ёнғинга қарши автоматика тизимлари, ёнғиндан дарак берувчи ва ёнғиндан сақловчи сигнализацияларни лойиҳалаш, монтаж қилиш, созлаш ва уларга сервис хизматини кўрсатиш.

• Тоифалаштирилган объектларда видеокузатув тизимларини лойиҳалаш, йиғиш, созлаш, сервис хизмат кўрсатиш.

• Истеъмолчиларнинг 1000 В гача ва ундан юқори бўлган электр қурилмаларига техник хизмат кўрсатиш, жорий ва капитал таъмири.

• Реле ҳимояси, автоматика, телемеханика ва иккиламчи бошқарув занжирларини ишга тушириш-созлаш ишлари.

• Электр энергияси истеъмолини ҳисобга олиш ва назорат қилишнинг автоматлаштирилган тизими ва Газ истеъмолини ҳисобга олиш ва назорат қилишнинг автоматлаштирилган тизимини йиғиш, созлаш, лойиҳалаш ва дастурлаштириш.

• Турли фаолият турлари ва миқёсдаги корхоналар учун молиявий-хўжалик ва ишлаб чиқариш бошқаруви масалалари, ишлаб чиқаришнинг технологик жараёнлари бўйича ҳисоблаш-инженерлик масалаларини ҳал қилиш, турли вазифалардаги ахборот тизимларини ташкиллаштириш бўйича амалий дастурий-ахборот комплексларини ишлаб чиқиш, жорий қилиш ва олиб бориш.

«Ўзнефтгазинформатика» АЖ юқорида кўрсатилган, шу жумладан юқори ҳавфлилик объектларидаги ишларни амалга ошириш учун барча лицензия ва рухсатномаларга эга.

“Ўзнефтгазинформатика” АЖ таркибига АКАҲ тизимларини лойиҳалаш ва ишлаб чиқиш, НЎАваА (шу жумладан, “ақлли”) асбоб-ускуналарини монтаж қилиш ва созлаш, маҳаллий ва глобал ҳисоблаш тармоқлари, метрология ишларини бажариш бўйича 300 дан зиёд юқори малакали мутахассислар киради.

«Ўзнефтгазинформатика» АЖ мижозлари – “Ўзнефтгазқазибчиқариш” АК деярли барча йирик нефтгазқазибчиқариш корхоналари, “Ўзтрансгаз” АК транспорт тизимининг бўлинмалари, “Ўзгеобурнефтгаз” АК нинг “Ўзбекнефтгаз” МХК га қарашли бурғилаш корхоналари, нефтгаз соҳасининг қатор бошқа корхоналари ва Ўзбекистон Республикаси реал иқтисодиёти бошқа соҳаларининг корхоналари. «Ўзнефтгазинформатика» АЖ Ўзбекистон Республикасида барқарор ижобий ишбилармонлик обрўсига эга.

**2. Компания эгалари (акциядорлари) ҳақида маълумот**

Ҳозирги вақтда жамиятнинг устав фонди 615 323 минг сўм (Ўзбекистон Республикаси Марказий банкининг 04.02.2016 й. курси бўйича 216,9 минг АҚШ доллари) га тенг, 1$=2 836, 87 сўм).

Акциялар сони – 615 323 дона.

Улардан:

“Муборакнефтгаз” МЧЖ га қарашли улуш – 52,46 % - 322 797 дона.

Жамият ишчиларига қарашли улуш – 19,81 % - 121 888 дона.

Четдан туриб акциядорлар – жисмоний шахсларнинг улуши – 27,73 % - 170 638 дона.

**3. Сўнгги 5 йил учун миллий валютада молия кўрсаткичлари (ишлаб чиқариш ва сотиш ҳажмлари, соф даромад)**

|  |  |  |  |  |  |  |
| --- | --- | --- | --- | --- | --- | --- |
| **Кўрсаткичлар**  | **Ўлчов бирлиги** | **2011й.** | **2012й.** | **2013й.** | **2014й.** | **2015й.** |
| Бажарилган ишлар ҳажмининг пул билан белгиланадиган ифодаси | млн. сўм | 5 708,94 | 8 223,79 | 10 042,89 | 14 075,91 | 16 820,96 |
| Реализациядан тушум | млн. сўм | 5 708,94 | 8 223,79 | 10 042,89 | 14 075,91 | 16 820,96 |
| Ишлаб чиқариш таннархи | млн. сўм | 3 924,68 | 5 835,18 | 6 443,0 | 9 228,05 | 10 495 |
| Давр ҳаражатлари | млн. сўм | 1 404,21 | 1 812,54 | 2 968,54 | 3 826,96 | 5 719,6 |
| Шу жумладан: |  |  |  |  |  |  |
| *- Бошқарув аппарати* | млн. сўм | 128,41 |  173,29 |  223,32 |  289,89 |  343,28 |
| *- бошқа операцион ҳаражатлар* | млн. сўм | 1 275,80 | 1 639,25 | 2 745,22 | 3 537,06 | 5 376,32 |
| Бошқа ҳаражатлар | млн. сўм | 6,17 | 1,35 | 6,52 | 29,04 |  3,34 |
| Бошқа ҳаражатлар | млн. сўм |  |  |  |  |  |
| Жами ҳаражатлар | млн. сўм | 5 327,38 | 7 647,72 | 9 411,54 | 13 055,01 | 16 214,6 |
| Молиявий натижа (даромад/зарар) | млн. сўм | 388,1 | 579,49 |  640,38 | 1 053,13 | 613,24 |
| Даромад солиғи | млн. сўм | 106,75 | 74,26 | 93,95 | 115,3 | 73,48 |
| Даромад учун солиқ ва бошқа тўплашлар | млн. сўм | 22,51 | 40,42 | 43,71 | 75,03 | 43,18 |
| Соф даромад | млн. сўм | 258,84 | 464,81 |  502,72 | 862,81 | 496,58 |

Сўнгги 5 йил учун бир дона акциянинг номинал баҳоси 1000 сўм ҳолатида 321 дан 400 сўмгача дивидендлар тўланди.

***Маълумот учун: АҚШ долларида (Ўзбекистон Республикаси Марказий банкининг 04.02.2016 й. курси бўйича) сўнгги 5 йил (ишлаб чиқариш ва реализация ҳажмлари, соф даромад) учун молия кўрсаткичлари***

|  |  |  |  |  |  |  |
| --- | --- | --- | --- | --- | --- | --- |
| **Кўрсаткичлар**  | **Ўлчов бирлиги** | **2011й.** | **2012й.** | **2013й.** | **2014й.** | **2015й.** |
| Бажарилган ишлар ҳажмининг пул билан белгиланадиган ифодаси | минг доллар | 2 012,41 | 2 898,90 | 3 540,13 | 4 961,77 | 5 929,41 |
| Реализациядан тушум | минг доллар | 2 012,41 | 2 898,90  | 3 540,13 | 4 961,77 | 5 929,41 |
| Ишлаб чиқариш таннархи | минг доллар | 1 383,45 | 2 056,91  | 2 271,17 | 3 252,90 | 3 699,50 |
| Давр ҳаражатлари | минг доллар | 494,99 | 638,92  | 1 046,41  | 1 349,01 | 2 016,17 |
| Шу жумладан: | минг доллар |   |   |   |   |   |
| *- Бошқарув аппарати* | минг доллар | 45,26 | 61,08  | 78,72 | 102,19 | 121,01 |
| *- бошқа операцион ҳаражатлар* | минг доллар | 449,72  | 577,84  | 967,69 | 1 246,82 | 1 895,16 |
| Бошқа ҳаражатлар | минг доллар | 2,17  | 0,48  | 2,30 | 10,24 | 1,18  |
| Бошқа ҳаражатлар | минг доллар |   |   |   |   |   |
| Жами ҳаражатлар | минг доллар | 1 877,91  | 2 695,83  | 3 317,58 | 4 601,91 | 5 715,67  |
| Молиявий натижа (даромад/зарар) | минг доллар | 136,81  | 204,27  | 225,73 | 371,23 | 216,17  |
| Даромад солиғи | минг доллар | 37,63  | 26,18  | 33,12 | 40,64 | 25,90  |
| Даромад учун солиқ ва бошқа тўплашлар | минг доллар | 7,93  | 14,25  | 15,41 | 26,45 | 15,22  |
| Соф даромад | минг доллар | 91,24  | 163,85  | 177,21 | 304,14 | 175,05  |

Бунда 01.01.2016 й. ҳолатига акциядорлик жамияти активларининг миқдори 6 178 млн. сўм (Ўзбекистон Республикаси Марказий банкининг 04.02.2016 й. курси бўйича 2 177,75 минг доллар) га тенг.

**4. Ходимларнинг рўйхат бўйича ўртача сони**

«Ўзнефтгазинформатика» АЖ фаолиятнинг ўзлаштирилган йўналишлари бўйича ишлар ҳажмини ошираётган, ҳамда янги йўналишларни ўзлаштираётган ўсиб бораётган ташкилот бўлиб, бу ўз навбатида юқорида келтирилган кўрсаткичларда акс этади. Ишлар ҳажми ва кўрсатилаётган хизмат турларининг ўсиб бориши ўз навбатида ишга янги малакали мутахассисларни қабул қилишни тақозо этади. “Ўзнефтгазинформатика” АЖ ходимларининг рўйхат бўйича ўртача сонининг сўнгги беш йилда ўсиш динамикаси қуйида келтирилган:

2011 й. – 250 нафар одам;

2012 й. – 257 нафар одам;

2013 й. – 293 нафар одам;

2014 й. – 330 нафар одам;

2015 й. – 379 нафар одам;

2016 й. - 403 нафар одам.

**5. Инвесторга берилаётган корхона улуши ва инвестор томонидан таклиф этилаётган акциялар пакетини сотиб олиш тартиби**

Ўзбекистон Республикаси Президентининг 2015 й. 21 декабрдаги Акциядорлик жамиятларига хорижий инвесторларни жалб қилиш борасидаги қўшимча чора-тадбирлар тўғрисида»ги ПҚ-2454-сонли Қарорига мувофиқ акцияларни қўшимча чиқариш ва уларни хорижий инвесторларга реализация қилиш кўзда тутилиб, натижада эса хорижий инвесторларнинг улуши “Ўзнефтгазинформатика” АЖ устав капиталининг 15 % га тенг бўлиши керак.

Хорижий инвесторларга реализация қилиниши лозим бўлган акциялар пакетининг ҳажми 110 000 дона акцияга тенг, шунингдек улушни бошқа акциядорларнинг акцияларини сотиб олиш эвазига кўпайтириш мумкин.

Реализацияга режалаштирилаётган акциялар пакетининг номинал қиймати 110 млн. сўм (Ўзбекистон Республикаси Марказий банкининг 04.02.2016 й. курси бўйича 38,78 минг дол.) га тенг. Реализация қилинаётган акциялар пакетининг бозор қиймати АЖ Кузатув кенгаши томонидан ўрнатилган тартибда белгиланади.

Инвесторга таклиф этилаётган акциялар пакети учун ҳақ тўлаш ЎзР “Акциядорлик жамиятлари ва акциядорлар ҳуқуқларини ҳимоя қилиш тўғрисидаги” Қонунига мувофиқ ҳақ тўлаш қонун ҳужжатларида белгиланган тартибда пул ва тўловнинг бошқа воситалари, мол-мулк, шунингдек пулда баҳоланадиган ҳуқуқлар (шу жумладан ашёвий ҳуқуқлар) воситасида амалга оширилади.

Кўшимча акциялар пакети учун ҳақ тўлаш инвестор томонидан 25.06.2016 й.гача муддатда амалга оширилиши лозим.

ЎзР “Чет эл инвестициялари тўғрисидаги” Қонунига асосан чет эллик инвесторлар Ўзбекистон Республикаси ҳудудида инвестицияларни устав фондини пул воситалари билан тўлашдан ташқари, шунингдек ўз мулки билан интеллектуал мулкка, шу жумладан муаллифлик ҳуқуқлари, патентлар, товар белгилари, фойдали моделлар, саноат намуналари, фирма номлари ва ноу-хауга, шунингдек ишчанлик нуфузига (гудвиллга) ҳуқуқлар киритиш йўли билан амалга оширишлари мумкин.

Шундай қилиб, Жамият томонидан чет эл инвесторига таклиф этилаётган акциялар пакети учун ҳақ тўлаш учун пул қўйишдан ташқари инвестор мазкур акциялар тўлови учун пул баҳосига эга бўлган, Жамиятнинг ишлаб чиқариш фаолиятининг ривожланиши учун зарур бўлган замонавий асбоб-ускуналарни, шунингдек пул баҳосига эга бўлган интеллектуал мулкни Жамиятнинг ишлаб чиқариш фаолияти учун зарур бўлган махсус замонавий дастурий маҳсулотлар (роялти)га ҳуқуқ сифатида киритиши мумкин.

**6. Инвестор учун потенциал даромад**

**6.1 Дивидендлар**

Ҳисобланадиган дивидендлардан фойдаланишнинг камида икки усулига йўл қўйилади.

Биринчиси уларни конвертация қилиш ва кейинчалик чет эл ҳамкорига ўтказиш.

Иккинчиси Ўзбекистон Республикасининг миллий валютаси (сўм)да дивидендларни ҳисоблаш ва маҳсулотни уни кейинчалик экспорт қилиш (қишлоқ хўжалик маҳсулотлари, пластмасс гранулалар, пластик маҳсулотлари (турли қувурлар) ва бошқа қадрли маҳсулотлар) мақсадида сўмдаги пул воситаларидан фойдаланиш.

Таъкидлаш лозимки, Ўзбекистон Республикаси Президентининг 2015 й. 21 декабрдаги ПҚ 2454-сони қарори билан 2020 йилнинг 1 январигача бўлган муддатда чет эл инвесторларининг уларга акциядорлик жамиятларида тегишли бўлган акцияларга дивидендлар кўринишидаги даромадлари солиққа тортилмайди.

**6.2 Ишлаб чиқариш фаолиятини автоматлаштириш соҳасида “Ўзбекнефтгаз” МХК нинг режалаштирилаётган инвестиция лойиҳалари ва уларда «Ўзнефтгазинформатика» АЖ нинг иштироки**

Ўзбекистон Республикаси Президентининг 2015 йил 4 мартдаги ПФ-4707-сонли Фармони билан тасдиқланган “2015-2019 йилларда ишлаб чиқаришни таркибий ўзгартириш, модернизациялаш ва диверсификациялашни таъминлаш чора-тадбирлари дастури”га асосан (2-Илованинг 35-37-бандлари) “Ўзбекнефтгаз” Миллий холдинг компанияси томонидан ишлаб чиқариш фаолиятини автоматлаштириш соҳасида уч йирик инвестиция лойиҳасини амалга ошириш режалаштирилмоқда. Мазкур лойиҳаларни амалга ошириш бўйича ишларни мувофиқлаштириш “Ўзбекнефтгаз” МХК Бошқарма қарори билан “Ўзнефтгазинформатика” АЖ га юкланади. Ушбу лойиҳаларни амалга оширишга ўрнатилган тартибда “Ўзнефтгазинформатика” АЖ жалб қилиниб, бу ўз навбатида олинадиган фойданинг тегишли ўсиши билан қўшимча иш ҳажмини бажариш имконини беради. Мазкур лойиҳалар бўйича қисқа маълумот қуйида келтирилган.

Биринчи лойиҳа “Ўзбекнефтгаз” Миллий холдинг компаниясининг ишлаб чиқариш-хўжалик фаолиятини компьютерлаштириш бўйича комплекс ахборот тизимини жорий қилиш” (кейинччалик КАТ) дир. Лойиҳа “Ўзбекнефтгаз” МХК таркибига кирувчи 45 энг йирик корхоналарида ERP-тизимини жорий қилишни кўзда тутади. Айни пайтда лойиҳани амалга оширишнинг аниқлаштирилаётган дастлабки муддати 2016-2018йй. Лойиҳанинг умумий баҳоси 98,7 млн. АҚШ долларига тенг.

Мазкур лойиҳани амалга ошириш доирасида «Ўзнефтгазинформатика» АЖ пилот лойиҳасини (3 та корхонани қамраб олади) амалга ошириш, шунингдек тизимни (“Ўзнефтгаз” МХК нинг 42 та корхоналарида) кўпайтиришда иштирок этиш имкониятига эга.

Ундан ташқари, “Ўзнефтгазинформатика” АЖ базасида КАТ лойиҳасига хизмат кўрсатиш ва ривожлантириш бўйича махсус бўлинма – 45 бирликка эга бўлган Сервис-созлаш хизмат кўрсатиш Хизматини ташкил қилиш кўзда тутилади.

Лойиҳани амалга ошириш жараёнида (2016-2018 йй.) хизматларнинг тахминий қўшимча ҳажми ҳар йили 1 млрд. сўмгача (Ўзбекистон Республикаси Марказий банкининг 04.02.2016 й. курси бўйича 352,5 минг АҚШ доллари) ташкил этиши мумкин, лойиҳани унумдор эксплуатацияга жорий қилган пайтдан (2017 й.) КАТ лойиҳаси бўйича сервис ишларининг ҳажми ҳар йили 3 млрд сўмгача (Ўзбекистон Республикаси Марказий банкининг 04.02.2016 й. курси бўйича 1057,5 минг АҚШ доллари) ташкил этиши мумкин.

Иккинчи лойиҳа “Ўзнефтгазқазибчиқариш” ва “Ўзнефтмаҳсулот” акциядорлик компанияларининг корхоналари бўйича “Маҳсулотнинг оператив ҳисобини юритиш ва қазиладиган углеводородни ташиш, тайёрлаш, сақлаш, уни қайта ишлаш ва юклаш технологик жараёнларининг автоматлаштирилган мониторинги” лойиҳасидир. Лойиҳани амалга ошириш муддати 2016-2019йй. Лойиҳанинг умумий баҳоси 37,4 млн. АҚШ долларига тенг.

Ушбу лойиҳани бажариш доирасида «Ўзнефтгазинформатика» АЖ муҳим бажарувчилардан бири бўлиб, тизимга кейинчалик сервис хизмати кўрсатиш бўйича яхши истиқболларга эга.

Углеводород ҳисобини юритиш ускуналарининг умумий сони 2,3 минг бирликдан зиёд. Маҳсулотнинг оператив ҳисобини юритиш ва қазиладиган углеводородни ташиш, тайёрлаш, сақлаш, уни қайта ишлаш ва юклаш технологик жараёнларининг автоматлаштирилган мониторинги лойиҳаси бўйича ишга тушириш-созлаш ишларининг тахминий баҳоси Ўзбекистон Республикаси Марказий банкининг 04.02.2016 й. курси бўйича 5,7 млн. АҚШ долларига тенг, мазкур лойиҳа бўйича сервис ишларининг ҳажми ҳар йили 3 млрд сўмгача (Ўзбекистон Республикаси Марказий банкининг 04.02.2016 й. курси бўйича 1 057,5 АҚШ доллари) ташкил этиши мумкин.

Учинчи лойиҳа “Ўзбекнефтгаз” МХК қарамоғидаги бўлинмаларга қарашли автотранспорт ва махсус техника жойлашуви ва ҳаракатининг параметрларини GPS мониторинг тизимини жорий қилиш” лойиҳаси (кейинчалик матнда – GPS лойиҳаси). Лойиҳани амалга ошириш муддати 2016-2019йй. Лойиҳанинг умумий баҳоси 29,2 млн. АҚШ долларига тенг.

Мазкур лойиҳани амалга ошириш доирасида «Ўзнефтгазинформатика» АЖ муҳим бажарувчилардан бири бўлиб, тизимга кейинчалик сервис хизмати кўрсатиш бўйича яхши истиқболларга эга.

GPS лойиҳаси бўйича ишга тушириш-созлаш ишларининг тахминий баҳоси Ўзбекистон Республикаси Марказий банкининг 04.02.2016 й. курси бўйича 4,5 млн.АҚШ долларига тенг (Ўзбекистон Республикасининг бутун ҳудуди бўйича 9 минг бирлигини қамраб олиш кўзда тутилади). Сервис хизматларининг тахминий баҳоси ҳар йили 1,6 млрд сўмга тенг (Ўзбекистон Республикаси Марказий банкининг 04.02.2016 й. курси бўйича 564 минг АҚШ доллари).

**6.3 Лойиҳаларни ҳамкорликда амалга ошириш**

Ҳамкорликнинг қуйидаги вариантларини амалга ошириш мумкин.

Чет эл инвестори сифатида инжиниринг компанияси чиқса, нефтгаз соҳаси ва реал иқтисодиётнинг боўқа соҳаларида ишлаб чиқаришни автоматлаштириш борасида лойиҳаларни ҳамкорликда амалга ошириш мумкин.

Масалан, бирор ишлаб чиқариш ускунасини модернизациялаш бўйича лойиҳани амалга оширишда чет эл ҳамкори керакли асбоб-ускунани етказувчи ва ишга тушириш-созлаш ишларининг бир қисмини бажарувчи, шунингдек зарурат туғилганда ишга тушириш-созлаш ишларининг қолган қисми бўйича раҳбар назоратни амалга оширувчи бош пудратчи бўлиши мумкин. Ишларнинг асосий қисмини ўхшаш ихтисосликдаги ва “Ўзнефтгазинформатика” АЖ нинг алоқалари йўлга қўйилган Ўзбекистон Республикасининг бошқа компанияларини жалб қилиш билан «Ўзнефтгазинформатика» АЖ бажаради.

Амалиётнинг кўрсатишича, ишга тушириш-созлаш ишларининг бир қисмини ўз бўйнига олиши мумкин бўлган малакали маҳаллий ҳамкорларнинг мавжудлиги лойиҳани анча арзонлаштириб, шу билан тендер савдоларида ютиш имкониятини оширади.

**7. Боғланиш**

Ташкилот раҳбари – “Ўзнефтгазинформатика” АЖ Бошқарув раиси Ходжиханов Абирхан Джураевич.

Веб-сайт: [www.uznginf.uz](http://www.uznginf.uz/).

E-mail: kivs@globlalnet.uz; kivs@uzneftegaz.uz

Телефон: +998-71-267-68-84.

Факс: +998-71-267-29-17.

Боғланиш учун:

Инглиз тилида сўзлашганда – “Ўзнефтгазинформатика” АЖ маркетинг бўлим бошлиғи Исмаилов Шухрат Бекберганович,

Тел.: +998-97-740-33-37, +998-90-174-72-22.

Рус тилида сўзлашиш учун – акциядорлар билан корпоратив муносабатлар хизматининг бош мутахассиси Сизимова Екатерина Николаевна,

Тел.: +998-97-155-18-95, +998-71-267-28-47